Yomaira De Jesus Cohen Epieyu

Yomaira De Jesus Cohen Epieyu (født 25. desember 1982) er en venezuelansk funksjonshemmet friidrettsutøver, som konkurrerer i klasse F37, som er en klasse for utøvere med koordineringsvansker, grunnet hypertoni, ataksi eller atetose, samt utøvere med cerebral parese, men som ikke sitter i rullestol. Hun konkurrerer i kastøvelser.

Idrettskarriere 
Cohen deltok i Parapanamerikanske leker 2011, og fikk der sølv i spydkast i klasse F37/38. Året etter deltok hun i Paralympiske sommerleker 2012 i London, der hun kom på niendeplass i kulestøt i klassen F37, femteplass i spydkast og sjuendeplass i diskos. Hun deltok i Para-VM i friidrett 2013 i Frankrike, og kom der på femteplass i diskos og sjuendeplass i kulestøt. 

Hun fikk én medalje under Parapanamerikanske leker 2015 i Canada; i spydkast fikk hun sølv i klassen F37/38, bak Shirlene Santos de Souza fra Brasil. Hun deltok i sine andre paralympiske leker under Paralympiske somerleker 2016 i Rio, og hun kom der på fjerdeplass i spydkast og sjetteplass i kulestøt.

Under Parapanamerikanske leker 2019 i Peru fikk hun kulestøt, bak Martha Liliana Hernández Florián, og hun fikk bronse i diskos i klassen F38. Under Para-VM i friidrett 2019 kom hun på sjetteplass i kulestøt.

Referanser

Eksterne lenker 
 
  Profil hos IPC
  Profil hos Para-VM 2019
  Profil hos Parapanamerikanske leker 2019 
  Profil hos Paralympiske sommerleker 2012

Venezuelanske spydkastere
Venezuelanske kulestøtere
Venezuelanske diskoskastere
Venezuelanske handikappidrettsutøvere
Deltakere for Venezuela under Paralympiske sommerleker 2016
Deltakere for Venezuela under Paralympiske sommerleker 2012